**ԱՄՓՈՓԱԹԵՐԹ**

**«ՍՈՒՐԵՆ ԵՎ ՀԱՍՄԻԿ ՓԱՀԼԵՎԱՆՅԱՆՆԵՐԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՐԵՎԱՆ ՀԱՄԱՅՆՔՈՒՄ ԲԱԶՄԱՖՈՒՆԿՑԻՈՆԱԼ ԲԻԶՆԵՍ ՀԱՄԱԼԻՐ ԿԱՌՈՒՑԵԼՈՒ ՆԵՐԴՐՈՒՄԱՅԻՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ, ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՁԵՎՈՎ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

|  |  |
| --- | --- |
|  1. Կադաստրի կոմիտե | 11.04.2022թ. |
| ՍԹ/3489-2022 |
|  Ի պատասխան Ձեր 2022 թվականի ապրիլի 5-ի N 01/4852-2022 գրության՝ հայտնում ենք, որ «Սուրեն և Հասմիկ Փահլևանյաններին Հայաստանի Հանրապետության Երևան համայնքում ծրագրային առաջարկի իրականացման նպատակով համայնքին սեփականության իրավունքով պատկանող հողամասերն ուղղակի վաճառքի ձևով օտարելուն համաձայնություն տալու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ դիտողություններ չունենք: Առաջարկում ենք ծրագրային առաջարկի իրագործման համար նախատեսվող հողամասի՝ WGS-84 (ARMREF 02) ազգային գեոդեզիական կոորդինատային համակարգով կազմված հատակագիծը ներկայացնել որպես Նախագծի հավելված, դրան համապատասխան Նախագծի 1-ին կետում հստակեցնելով հողամասի մակերեսի չափը, կադաստրային ծածկագիրը, գտնվելու վայրը, կադաստրային արժեքը: ՀՀ հողային օրենսգրքի 66-րդ հոդվածի 3-րդ մասի համաձայն՝ օրենսգրքի իմաստով՝ հողամասի (բացառությամբ գյուղատնտեսական նշանակության հողերի) կադաստրային արժեք է համարվում «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» Հայաստանի Հանրապետության օրենքով (3-րդ հոդվածով) հաշվարկված՝ անշարժ գույքի հարկով հարկման նպատակով հողամասի շուկայական արժեքին մոտարկված կադաստրային արժեքը:  Նախագծում նշված հասցեի հողամասը գտնվում է տարածքագնահատման 3-րդ գոտում, որտեղ 1 քմ մակերեսով հողամասի շուկայական արժեքին մոտարկված կադաստրային արժեքը կազմում է 139,425 ՀՀ դրամ։ Առաջարկում ենք Նախագծի 1-ին կետը խմբագրել ըստ ներկայացված շուկայական արժեքին մոտարկված կադաստրային արժեքի։  | Ընդունվել է   Ընդունվել է։   |
|  2. ՀՀ ֆինանսների նախարարություն | 18․04․2022թ․ |
| 01/29/6588-2022 |
|  Ղեկավարվելով Հայաստանի Հանրապետության հողային օրենսգրքի 66-րդ հոդվածի 1-ին մասի 5-րդ կետով՝ Նախագծով նախատեսվում է համաձայնություն տալ Ձորագյուղ ազգագրական թաղամաս 21/3, 21/4, 21/5 հասցեներում, մոտ 2000 ք/մ հողամասի Երևան համայնքի սեփականությունը հանդիսացող 01-006-0502-001 ծածկագրով, 326 մ2 կադաստրային արժեքով Սուրեն և Հասմիկ Փահլեվանյաններին ուղղակի վաճառքի ձևով օտարմանը` Հավելվածով սահմանված ծրագրային առաջարկի իրականացման նպատակով: Նշվածի կապակցությամբ հայտնում ենք, որ ՀՀ հողային օրենսգրքի 57-րդ հոդվածի 7-րդ մասի համաձայն՝ Պետության և համայնքների սեփականության հողամասեր տրամադրելու կարգը սահմանում է կառավարությունը: Նշված կարգը (այսուհետ՝ Կարգ) սահմանված է ՀՀ կառավարության 2001 թվականի ապրիլի 12-ի թիվ 286 որոշմամբ: Կարգի 13-րդ կետի համաձայն՝ Հողամասերն օտարվում են Հայաստանի Հանրապետության հողային օրենսգրքով սահմանված դեպքերում ու կարգով`ա) սեփականության իրավունքն անհատույց փոխանցելու միջոցով.բ) ուղղակի վաճառքի միջոցով.գ) աճուրդով.դ) փոխանակության միջոցով:Ելնելով վերոգրյալից և հաշվի առնելով, որ Նախագծին կից ներկայացված տեղեկանքում բավարար աստիճանի չի հիմնավորվել, թե ինչու է կոնկրետ ընտրվել հողամասի օտարման ուղղակի վաճառքի տարբերակը՝ առաջարկում ենք ևս մեկ անգամ քննարկել հողամասի՝ աճուրդով օտարման եղանակի նպատակահարմարության հարցը, որը կապահովի հավասար մրցակցային պայմաններ: 2. Նախագծի 2-րդ կետում նշված է, որ Հայաստանի Հանրապետության Երևան համայնքի ղեկավարը պետք է որոշման 1-րդ կետում նշված հողամասի առուվաճառքի մասին պայմանագիրը կնքելուց և շինարարության թույլտվությունը ստանալուց հետո, Սուրեն և Հասմիկ Փահլեվանյանների կողմից՝ Հավելվածում նշված ծրագրային առաջարկները 2 (երկու) տարվա ընթացքում նպատակային նշանակությամբ չօգտագործվելու դեպքում` սահմանված կարգով շրջանառել որոշումն ուժը կորցրած ճանաչելու վերաբերյալ Հայաստանի Հանրապետության կառավարության որոշման նախագիծ: Այս կետում առաջարկում ենք լրացնել դրույթ, որով կսահմանվի, որ նախագծի 1-ին կետում նշված հողամասը նպատակային նշանակությամբ չօգտագործվելու դեպքում, բացի որոշումն ուժը կորցրած ճանաչելուց, կիրականացվի նաև համայնքային սեփականության իրավունքի վերականգնում: Առաջարկում ենք նաև դիտարկել հետևյալը՝1. Հասկանալի չէ «ՀՀ ԿԳՄՍ նախարարության կողմից տրված թույլատվություն, և որի էսքիզային աշխատանքը կատարելու համար դիմել ենք B.I.G (Bjarke Ingels Group) աշխարահռչակ ճարտարապետական կազմակերպությունում աշխատող բարձրորակ ճարտարապետների» ձևակերպման ներառումը որոշման հավելվածում, առաջարկում ենք պոտենցիալ մասնավոր գործընկերոջ որակումները տեղափոխել հիմնավորում: 2. Փաստացի հավելվածի մեջ ներկայացված պարտավորությունները չափելի չեն, ունեն չափից դուրս ընդհանուր բնույթ և ուստի առաջացնում են ռիսկեր ինչպես մասնավոր գործընկերոջ այնպես և պետական հատվածի համար (Օրինակ, ներկայացված կոնցեպտը ըստ նախագծի չի համարվում պարտավորություն): Առաջարկում ենք հստակեցնել ծրագրի կատարողականը/պարտավորությունները և դրանք չկատարելու կամ ոչ պատշաճ կերպով կատարելու համար սահմանել նաև լրացուցիչ պատասխանատվության միջոցներ: | Չի ընդունվելԸստ էության Նեդրողները ներկայումս ունեն 2000 քմ․ սեփական հողատարածք, որի վրա նախատեսում են իրականացնել բազմաֆունկցիոնալ համալիրի կառուցում, իսկ Նախագծով առաջարկվող ուղղակի վաճառքի համար նախատեսված հողամասը (326 քմ) հանդիսանում է Ներդրողների սեփականությունը հանդիսացող կից հողամաս և այն օգտագործվելու է ներդրումային ծրագիրն առավել արդյունավետ դարձնելու նպատակով, ապահովելով նաև լանդշաֆտի ամբողջական և ներդաշնակ տեսքը։Հետևաբար, այդ հողամասի արդյունավետ օգտագործման նպատակահարմար է դառնում նույն ներդրողների կողմից օգտագործման պարագայում, այդ իսկ պատճառով ընտրվել է օտարման ուղղակի տեսքով վաճառքի եղանակը։Ընդունվել էԱռաջարկը սահմանվել է Նախագծի 4-րդ կետով։Ընդունվել էՀՀ ԿԳՄՍ-ի հատվածը հանվել է և Նախագծից, և հիմնավորումից։ Ընդունվել էՆախագծում Ներդրողների կողմից պարտավորությունները սահմանվել են Ներդրումային ծրագրով (հավելված 1) և Հվելված 3-ով՝ պայմաններով։ |
| 3․ Շրջակա միջավայրի նախարարություն | 15․04․2022թ․ |
| 1/02.6/5802-2022 |
|  Ի պատասխան Ձեր 2022 թվականի ապրիլի 5-ի N01/4852 գրության՝ կապված «Սուրեն և Հասմիկ Փահլևանյաններին Հայաստանի Հանրապետության Երևան Համայնքում ծրագրային առաջարկն իրականացման նպատակով համայնքին սեփականության իրավունքով պատկանող հողամասերն ուղղակի վաճառքի ձևով օտարելուն համաձայնություն տալու մասին» Կառավարության որոշման նախագծի հետ, հայտնում եմ, որ հիմնավորման 1-ին պարբերությունում առաջարկվում է ծրագիրն իրականացնել Կենտրոն վարչական շրջանի Ձորագյուղ ազգագրական թաղամասի 1-ին փողոց 21/3, 21/4, 21/5 հասցեներում գտնվող հողամասերի տարածքում, սակայն բացակայում է քաղաքի գլխավոր հատակագծի հիմնական գծագրի վրա նշված հասցեների հողամասերի տեղադիրքերը՝ շրջադարձային կետերի կոորդինատներով, ինչը հնարավորություն չի տալիս համադրել հայցվող տարածքները՝ մոտակայքում գտնվող ««Անանուն» սյունաձև բազալտներ» բնության հուշարձանի տարածքի հետ:Շրջակա միջավայրի նախարարությունը Երևանի քաղաքապետարանի հետ քննարկում է Հրազդանի կիրճին բնության հատուկ պահպանվող տարածքի կարգավիճակ տալու հնարավորության հարցը։ |  Ընդունվել Քարտեզները կցվում են  |
| 4․ Երևանի քաղաքապետարան | 13․04․2022թ․ |
| 01/1515-2022 |
|  Ձեր 05.04.2022 թվականի հ. 01/4852-2022 գրությամբ ներկայացված «Սուրեն և Հասմիկ Փահլևանյաններին Հայաստանի Հանրապետության Երևան համայնքում ծրագրային առաջարկի իրականացման նպատակով համայնքին սեփականության իրավունքով պատկանող հողամասերն ուղղակի վաճառքի ձևով օտարելուն համաձայնություն տալու մասին» ՀՀ կառավարության որոշման նախագծի վերաբերյալ առաջարկում եմ նախագիծը լրամշակել և համապատասխանեցնել հողային օրենսգրքի 66-րդ հոդվածի 1-ին մասի 5-րդ կետի պահանջին, այն է՝ որոշման նախագծի 1-ին կետով հավանության արժանացնել ներդրումային ծրագիրը, իսկ 2-րդ կետով համաձայնություն տալ համայնքի սեփականություն հանդիսացող հողամասն ուղղակի վաճառքով օտարմանը: Բացի այդ, անհրաժեշտ է որոշման նախագծի վերնագրում «հողամասեր» բառը փոխարինել «հողամաս» բառով, հաշվի առնելով, որ 326քմ մակերեսով հողամասը հանդիսանում է մեկ գույքային միավոր: | Ընդունվել է |
| 5․ Քաղաքաշինության կոմիտե | 13․04․2022թ․ |
| 01/11.3/3430-2022 |
|  «Սուրեն և Հասմիկ Փահլևանյաններին Հայաստանի Հանրապետության Երևան համայնքում ծրագրային առաջարկի իրականացման նպատակով համայնքին սեփականության իրավունքով պատկանող հողամասերն ուղղակի վաճառքի ձևով օտարման համաձայնություն տալու մասին» Հայաստանի Հանրապետության կառավարության որոշման նախագծի և կառուցապատման շնորհանդեսի վերաբերյալ հայտնում եմ.- նախատեսվող շենքերի և շինությունների տեղադիրքն իրենից ներկայացնում է մեծ զառիթափության ժայռային լանջի տարածք, որը հիմնականում կառուցապատված է շենքերով և շինություններով- չի նախատեսված բավարար ծավալով և մասնագիտորեն հիմնավորված կանաչապատում- չի ներկայացված համապատասխան հաշվարկ կառուցապատման, ճանապարհային ցանցի և երթևեկության թույլատրելի խտության վերաբերյալ:Բացի այդ, ակնհայտ է, որ.- կառուցապատումը նախատեսվում է Երևան համայնքի Կենտրոն վարչական շրջանում, որն առանց այն էլ խիտ կառուցապատված է և բազմաթիվ դեպքերում չի համապատասխանում քաղաքաշինության բնագավառում գործող նորմերի պահանջներին,- Երևան համայնքին պատկանող դեռ չկառուցապատված տարածքը որևէ ծրագրային առաջարկի համար դիտարկելու պարագայում անհրաժեշտ է այն առաջնահերթ գնահատել որպես Երևան համայնքի բնակիչների պահանջարկին և քաղաքի գլխավոր հատակագծի սահմանափակումներին բավարարող ծրագիր:Հաշվի առնելով վերոգրյալն, առաջարկում եմ կազմակերպել քննարկում բոլոր շահագրգիռ մարմինների մասնակցությամբ՝ վերոհիշյալ ծրագրի շրջանակում նշված հողամասի տրամադրման նպատակահարմարության վերաբերյալ, քանի որ նշված տարածքը ներառված է Երևան քաղաքի Հրազդանի կիրճի հատուկ պահպանման տարածքում, որի նկատմամբ առկա են սահմանափակումներ:Միաժամանակ առաջարկում եմ ծրագիրը ներկայացնել հանրային քննարկման, մասնակից դարձնելով ՀՀ ճարտարապետների պալատի, Հայաստանի շինարարների միության և Հայաստանի Հանրապետությունում գործող բազմաթիվ մասնագիտական և հասարակական կազմակերպությունների ներկայացուցիչներին: | Սկզբունքն ընդունելի է Ընդունվել է մասամբՀարկ է նշել, որ Ներդրողները Երևանի քաղաքապետարանից 23.02.2021թ. արդեն իսկ ստացել են Ձորագյուղ ազգագրական թաղամասի 1-ին փողոց 21/3, 21/4, 21/5 հասցեների համար № 01/18-07/1-Փ-151-111 նախագծման թույլտվություն (ճարտարապետահատակագծային առաջադրանք) և այժմ կարիք է առաջացել ՀՀ հողային օրենսգրքի 66-րդ հոդվածի 1-ին մասի 5-րդ կետի համաձայն՝ ուղղակի վաճառքի եղանակով, ձեռք բերել համայնքապատկան հողակտորի (կադաստրային կոդ՝ 01-006-502-0194) մի մասը (326 քմ.)՝ բիզնես համալիրի ճարտարապետական ամբողջականությունն ապահովելու համար:Ինչ վերաբերում է կանաչապատման ծավալներին, հարկ է նշել, որ այն կիրականացվի բազմաֆունկցիոնալ համալիրի կառուցման փուլերում, և կառուցապատվող համալիրը պետք է համապատասխանի քաղաքաշինակն նորմերի պահանջներին։Միաժամանակ, կառուցման գործընթացում Ներդրողների կողմից պետք է իրականացվեն հանրային լսումներով և այլն։ |
| 6․ ՀՀ տարածքային կառավարման և ենթակառուցվածքների նախարարություն | 12․04․2022թ․ |
| ԳՍ/14.1/8564-2022 |
|  Սուրեն և Հասմիկ Փահլեվանյաններին ՀՀ Երևան համայնքում ծրագրային առաջարկն իրականացման նպատակով համայնքին սեփականության իրավունքով պատկանող հողամասերն ուղղակի վաճառքի ձևով օտարելուն համաձայնություն տալու մասին» Կառավարության որոշման նախագի վերաբերյալ Նախագծի վերաբերյալ առաջարկում ենք հետևյալը.1. Նախագիծը լրացնել 1.1 Լրացնել հետևյալ բովանդակությամբ 1-ին նոր կետով՝ «1. Սուրեն և Հասմիկ Փահլեվանյանների կողմից ներկայացված ՀՀ Երևան համայնքում ծրագրային առաջարկին հավանություն տալու մասին՝ համաձայն համապատասխան հավելվածի,1.2 . լրացնել և համարակալել համապատասխան հավելվածը, 2. Նախագծի վերնագիրը խմբագրել՝ բովանդակությունը համապատասխանեցնել առաջարկվող 1-ին կետին:3. Նախագծի 1-ին կետը խմբագրել 3.1 .«2. Համաձայնություն տալ՝» բառերից հետո լրացնել «Երևան համայնքի վարչական տարածքում գտնվող՝ Երևանի» բառերով,3.2 «Երևան համայնքի» բառերը փոխարինել «համայնքի» բառով, 3.3 «օտարման վերաբերյալ Հավելվածով սահմանված ծրագրային առաջարկն իրականացման նպատակով:» բառերը փոխարինել «օտարման վերաբերյալ՝ համաձայն N 2 հավելվածի՝ 1-ին կետով հավանության արժանացած ծրագրային առաջարկի իրականացման նպատակով:»3.4 Նախագիծը լրացնել N 2 հավելվածով: 4. Նախագիծը լրացնել4.1 հետևյալ բովանդակությամբ նոր 3-րդ կետով՝«3. Հաստատել ներդրումային ծրագրի առաջարկի շրջանակներում հողամասի ուղղակի վաճառքի ձևով օտարման գործարքի հիմնական պայմանները՝ համաձայն N 3 հավելվածի:»4.2 լրացնել N 3 հավելվածի համապատասխան հավելվածը:5. Նախագծի համարակալումը խմբագրել՝ ըստ հերթական համարների, 6. Նախատեսել հետևյալ նոր 4-րդ, 5-րդ և 6-րդ կետեր՝ «4. Առաջարկել Երևանի քաղաքապետին՝ օտարման գործարքի հիմնական պայմաններով նախատեսված ժամկետում ուղղակի վաճառքի ձևով օտարված հողերը Սուրեն և Հասմիկ Փահլևանյանների կողմից նպատակային նշանակությամբ չօգտագործվելու դեպքում՝ Հայաստանի Հանրապետության էկոնոմիկայի նախարարին սահմանված կարգով ներկայացնել «որոշումն ուժը կորցրած ճանաչելու վերաբերյալ» Հայաստանի Հանրապետության կառավարության որոշման նախագիծ»: 5. Հայաստանի Հանրապետության էկոնոմիկայի նախարարին՝ Սուրեն և Հասմիկ Փահլևանյանների կողմից (ուղղակի վաճառքի ձևով օտարված) հողերը նպատակային նշանակությամբ չօգտագործվելու դեպքում՝ Հայաստանի Հանրապետության կառավարություն սահմանված կարգով ներկայացնել առաջարկություն՝ «որոշումն ուժը կորցրած ճանաչելու վերաբերյալ» Հայաստանի Հանրապետության կառավարության որոշման նախագիծ:6. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:» | Ընդունվել է Ընդունվել էԸնդունվել էԸնդունվել էԸնդունվել էԸնդունվել է  |
| 7․ ՀՀ արդարադատության նախարարություն | 21․04․2022թ․ |
| 01/27.2/17258-2022 |
| Նախագծի 1-ին կետով առաջարկվում է համաձայնություն տալ՝ Ձորագյուղ ազգագրական թաղամաս 21/3, 21/4, 21/5 հասցեներում, մոտ 2000 ք/մ հողամասի վրա, Երևան համայնքի սեփականությունը հանդիսացող 01-006-0502-001 ծածկագրով, 326 մ2՝ 139,425 ՀՀ դրամ կադաստրային արժեքով Սուրեն և Հասմիկ Փահլեվանյաններին ուղղակի վաճառքի ձևով օտարման վերաբերյալ` Հավելվածով սահմանված ծրագրային առաջարկն իրականացման նպատակով:Այս առումով հարկ ենք համարում նշել, որ Նախագծի 1-ին կետով նշվում է Հավելվածով սահմանված ծրագրային առաջարկի մասին, մինչդեռ, ներկայացված Նախագծով որևէ Հավելված հաստատված չէ:Ուստի, նկատի ունենալով վերոգրյալը և հիմք ընդունելով ՀՀ հողային օրենսգրքի 66-րդ հոդվածի 1-ին մասի 5-րդ կետի պահանջները, համաձայն որոնց՝ պետության և համայնքների սեփականություն հանդիսացող հողամասերի ուղղակի վաճառքը կատարվում է` սոցիալական կամ բարեգործական կամ Հայաստանի Հանրապետության կառավարության հավանությանն արժանացած ներդրումային ծրագրեր (այդ թվում` «Պետություն-մասնավոր գործընկերության մասին» ՀՀ օրենքով նախատեսված ՊՄԳ ծրագիր) իրականացնելու նպատակով պետության սեփականություն հանդիսացող հողամասերը` կառավարության որոշմամբ, իսկ համայնքի սեփականություն հանդիսացող հողամասերը` կառավարության համաձայնությամբ: ***Կառավարության համապատասխան որոշմամբ*** և հողամասի ուղղակի վաճառքի պայմանագրում կամ ՊՄԳ պայմանագրում ***պետք է սահմանվեն իրականացվելիք ծրագրերը կամ ներդրման չափն ու պայմանները***, ինչպես նաև հողամասի ուղղակի վաճառքի պայմանագրի պայմանների խախտման համար պատասխանատվություն՝ հարկ ենք համարում նշել, որ Նախագծով անհրաժեշտ է հաստատել նաև իրականացվելիք ծրագիրը՝ համաձայն հավելվածի:Սույն դիտողությանը համապատասխան անհրաժեշտ է փոփոխություն կատարել նաև Նախագծի վերնագրում: Նշված առաջարկը բխում է «Նորմատիվ իրավական ակտերի մասին» օրենքի 12-րդ հոդվածի 1-ին մասում ամրագված կարգավորման պահանջներից, համաձայն որոնց՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը:Բացի այդ, հարկ ենք համարում նաև նշել, որ Նախագծի 1-ին կետում ամրագրված կարգավորումն անհրաժեշտ է շարադասության տեսանկյունից խմբագրել:2. Նախագծի 2-րդ կետով նախատեսվում է Հայաստանի Հանրապետության Երևան համայնքի ղեկավարին նույն որոշման 1-րդ կետում նշված հողամասի առուվաճառքի մասին պայմանագիրը կնքելուց և շինարարության թույլտվությունը ստանալուց հետո, Սուրեն և Հասմիկ Փահլեվանյանների կողմից՝ Հավելվածում նշված ծրագրային առաջարկները 2 (երկու) տարվա ընթացքում նպատակային նշանակությամբ չօգտագործվելու դեպքում` սահմանված կարգով շրջանառել սույն որոշումն ուժը կորցրած ճանաչելու վերաբերյալ Հայաստանի Հանրապետության կառավարության որոշման նախագիծ։Այս առումով նկատի ունենալով «Երևան քաղաքում տեղական ինքնակառավարման մասին» օրենքի կարգավորումները՝ հարկ ենք համարում նշել, որ Նախագծի 2-րդ կետում անհրաժեշտ է վերանայել և խմբագրել «Հայաստանի Հանրապետության Երևան համայնքի ղեկավար» բառերը:Միևնույն ժամանակ, Նախագծի 2-րդ կետում անհրաժեշտ է վերանայել և հստակեցնել «ծրագրային առաջարկները նպատակային նշանակությամբ չօգտագործել» ձևակերպումը:Բացի այդ, անդրադառնալով Նախագծի 2-րդ կետով նախատեսված կարգավորմանը՝ հարկ է նկատել, որ Նախագծի 2-րդ կետում նշվում է միայն որոշումն ուժը կորցրած ճանաչելու վերաբերյալ ՀՀ կառավարության որոշման նախագիծ շրջանառելու մասին, մինչդեռ տվյալ պարագայում հարկ է նկատի ունենալ, որ միայն որոշման ուժը կորցրած ճանաչելը չի կարող առաջացնել ցանկալի հետևանքը՝ նկատի ունենալով այն հանգամանքը, որ տվյալ պարագայում պայմանագիրը շարունակելու է գործել:Ուստի, նկատի ունենալով վերոգրյալը՝ առաջարկում ենք Նախագծի 2-րդ կետում նախատեսված կարգավորումը վերանայել:3. Նախագծի 3-րդ կետով առաջարկվում է համաձայնություն տալ Երևան համայնքի սեփականությունը հանդիսացող 326 մ2 հողամասը` համաձայն N 1 հավելվածի՝ 139,425 ՀՀ դրամ կադաստրային արժեքով Սուրեն և Հասմիկ Փահլեվանյաններին ուղղակի վաճառքի ձևով օտարման վերաբերյալ` ներդրումային ծրագրի իրականացման նպատակով:Այս առումով նկատի ունենալով այն հանգամանքը, որ Նախագծի 3-րդ կետով առաջարկվող կարգավորումը ըստ էության բովանդակային առումով կրկնում է և նույնանում Նախագծի 1-ին կետով առաջարկվող կարգավորմանը՝ հարկ ենք համարում նշել, որ Նախագծի 3-րդ կետով առաջարկվող կարգավորումն անհրաժեշտ է վերանայել:Բացի այդ, Նախագծի 3-րդ կետում նշվում է N 1 Հավելվածի մասին, մինչդեռ Նախագծով նման հավելված առկա չէ:4. Նախագծին կից ներկայացված հավելվածում ամրագրված կարգավորումներն անհրաժեշտ է համապասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջներին, համաձայն որոնց՝ Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:5. Նախագծին կից ներկայացված հավելվածում ամրագրված կարգավորումներն անհրաժեշտ է համապատասխանեցնել «Նորմատիվ իրավական ակտերի մասին» օրենքի 21-րդ հոդվածի 2-րդ, 4-րդ և 10-րդ հոդվածի 2-րդ մասերում ամրագրված կարգավորումների պահանջներին, համաձայն որոնց՝ արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ: Նորմատիվ իրավական ակտում հաճախակի կիրառվող երկար արտահայտությունները նույն նորմատիվ իրավական ակտում կարող են սահմանվել կրճատ տարբերակով` իրավական ակտում առաջին իսկ կիրառումից հետո նախատեսելով կամ տվյալ արտահայտության սահմանումը, կամ փակագծերում նշելով կրճատ տարբերակը: Նորմատիվ իրավական ակտերում օտարերկրյա կազմակերպությունների անվանումները, ֆիզիկական անձանց անունները, աշխարհագրական օբյեկտների անունները, դրանց հապավումները, ինչպես նաև թարգմանության ոչ ենթակա իրավական, ֆինանսական, տեխնիկական և այլ տերմինները (եզրույթները) գրվում են հայերեն տառադարձությամբ: Անհրաժեշտության դեպքերում հայերեն հապավումների կամ տերմինների հետ փակագծերում կարող են կիրառվել նաև լատիներեն կամ օտարալեզու հապավումներ կամ տերմիններ։ | Ընդունվել է Ընդունվել էԸնդունվել էՀավելվածը կցվել էԸնդունվել էԸնդունվել է |